section_heading: Životopis
paragraph_text: Hranuellijev opus materijalom i vitalnošću vezan je uz ishodište, otok Brač. Kamene skulpture forma apstrahiranih iz figurativnog prikazuju najčešće žene (Venere) i ljudsku figure općenito, redovito u dijalogu s tradicijom od prahistorije preko klasične antike do suvremenog doba. Vitalnost i bujnost isklesana u kamenu, nekada i u drugim materijalima poput stakla (ostvario i izložbu u Muzeju antičkog stakla, a kao materijal ga privlači od 2017.), bilo da se radi o skulpturama manjeg formata ili javnoga karaktera odlike su Hranuellijeva stvaralaštva. Od kamena najviše stvara klesanjem mramora, ali također i bračkog i ličkog kamena (crnog i crvenog). Prvi je hrvatski kipar koji stvara u ličkom kamenu. Izložbom Ljepota kamena iz Like 2017. godine prvi je put predstavio publici lički kamen. Time je pokazao da se i od tog kamena, koji se od bračkog razlikuje u tvrdoći, boji i poroznosti, mogu klesati skulpture. Umjetnička djela od stakla ne stvara lijevanjem, nego brušenjem i poliranjem.